[{"text_idx": "#000004", "text": "Personaalmeditsiin on tulnud, et ja\u0308a\u0308da \u2013 sellele on oma hindamatu panuse andnud ka geeniuuringud, mis aitavad jo\u0303uda ja\u0308rjest paremate ja to\u0303husamate ravimiteni. Professor Toivo Maimetsa so\u0303nul peitub ravimiarenduse tulevik rakupo\u0303hise ravi ja geeniteraapia u\u0308hises panuses, kuna senised katsetused on andnud ha\u0308mmastavaid tulemusi."}, {"text_idx": "#000005", "text": "Toivo Maimets, miks just geeniuuringud hetkel va\u0308ga suurt ko\u0303lapinda saavad ja arstid nendel teravat pilku peal hoiavad?"}, {"text_idx": "#000006", "text": "Geenid ongi va\u0308ga olulised, kuna need on ta\u0308htsad fenotu\u0308u\u0308psete tunnuste po\u0303lvkondade vaheliste u\u0308lekandjate seas. Selliste tunnuste hulka kuuluvad ka geneetilise taustaga haigused. Geeniuuringuid on tehtud juba viimased 50 aastat ja need on andnud va\u0308ga palju uusi teadmisi ja informatsiooni. Ku\u0308ll aga hakatakse teadmiste kogumise ka\u0308igus aru saama, kui keeruline meid u\u0308mbritsev maailm tegelikult on \u2013 na\u0308iteks on selgunud, et geneetiline info on ku\u0308ll vajalik, kuid mitte ainus komponent, mis pa\u0308rilikkust edasi kannab. Seega ei tule haiguste tekkemehhanismi ja ravi puhul arvestada ainult DNA ja\u0308rjestuse vo\u0303i mutatsioonidega \u2013 see pilt on palju komplekssem."}, {"text_idx": "#000007", "text": "Kas see ta\u0308hendab, et me oleme geeniinfo mo\u0303ttes alles teekonna alguses?"}, {"text_idx": "#000009", "text": "Geenid u\u0308ksi inimese tervist ja eluiga ei ma\u0308a\u0308ra. Kui asjakohane on geenide ja keskkonna vastandamine: kui palju need komponendid u\u0308ksteist mo\u0303jutavad?"}, {"text_idx": "#000010", "text": "Geene ja keskkonda omavahel vastandada kindlasti ei saa, kuna u\u0308hest ku\u0308ljest mo\u0303jutab keskkond geene, aga ka vastupidi. Kui mo\u0303elda na\u0308iteks koprapere peale, kes ehitab endale tammi na\u0308ol keerulise su\u0308steemi, mis takistaks ro\u0308o\u0308vloomadel poegadele kallale tungida, siis na\u0308eme, et geenide abil kujundatakse u\u0308mbritsevat keskkonda aktiivselt u\u0308mber."}, {"text_idx": "#000011", "text": "Teisalt on ta\u0308naseks selge, et keskkonnamuutused tekitavad ta\u0308nu genoomi plastilisusele uusi tunnuseid, mis kanduvad edasi ja\u0308rgmistesse po\u0303lvkondadesse, kasutades DNA-st erinevaid vahendajaid (RNA, valgud, mikrobioom ja muud). Geenide ja keskkonna omavaheline toime on niisiis interaktiivne, kuid samas tekitab see mo\u0303istagi ka va\u0308ga palju segadust, kuna nende koosmo\u0303ju ja suhet on va\u0308ga raske hinnata."}, {"text_idx": "#000012", "text": "Milliseid tulemusi on geeniuuringud ta\u0308naseks ravimite na\u0308ol andnud?"}, {"text_idx": "#000013", "text": "Va\u0308ga paljudel haigustel on olemas selge geneetiline komponent ning selge on see, et pereliinides edasikanduvad haigused, millel on sageli to\u0303estatud molekulaarsed po\u0303hjused, ei kao kuhugi. On olemas ka geenimuudatustele suunatud ravimid. Iseasi on, kui suur see geneetiline komponent on ja kuidas ta erinevates keskkondades ka\u0308itub. Paljude geneetiliste haiguste puhul on na\u0308iteks na\u0308ha, et inimesel justkui on geenimutatsioon olemas, aga haigust ennast pole \u2013 ja samal ajal vo\u0303ib olla ka vastupidi."}, {"text_idx": "#000014", "text": "Seda, et geeniuuringud on toonud vajalikke tulemusi, kinnitavad 16 geeniteraapia ravimit, mis Euroopa Ravimiametilt ta\u0308naseks mu\u0308u\u0308giloa saanud on. Ta\u0308naseks on na\u0308iteks leitud to\u0303hus ravi A-hemofiiliale, kus puuduoleva VIII hu\u0308u\u0308bimisfaktori geen pannakse inimese jaoks kahjutuks tehtud viirusesse ning see hakkab omakorda inimese organismis puuduolevat VIII hu\u0308u\u0308bimisfaktorit tootma."}, {"text_idx": "#000015", "text": "Millistes valdkondades ka\u0308ivad geeniuuringud hetkel ko\u0303ige aktiivsemalt?"}, {"text_idx": "#000016", "text": "Mida levinum on haigus ning mida rohkem see suremust po\u0303hjustab, seda rohkem ka ravimi loomise nimel to\u0308o\u0308tatakse. Nagu Eestis, on ka mujal maailmas enneaegse suremuse esikohal va\u0308hk, seeto\u0303ttu tehakse va\u0308ga palju uuringuid just va\u0308hiravi teemal. Teisel kohal on mo\u0303ne u\u0308ksiku ensu\u0308u\u0308mi vo\u0303i valgu defitsiidiga seotud haigused."}, {"text_idx": "#000017", "text": "Ta\u0308naseks oleme aru saanud, et geenide ja haiguste seostel on teatud piirid ees. Kui ma u\u0308likooli astusin ja geeniuuringutest vaimustusse sattusin, siis me to\u0303esti uskusime ko\u0303ik, et tuleb leida konkreetse haiguse geen, see a\u0308ra parandada ja inimene ongi terve. Optimismi geeniuuringute vallas leidus siis palju ka mujal maailmas: isegi president Richard Nixon lubas 10 aastaga va\u0308hi likvideerida. Kuid haiguse ja geeni u\u0308ks-u\u0308hene suhe on a\u0308a\u0308retult haruldane \u2013 tavaliselt to\u0308o\u0308tavad geenid erinevates kombinatsioonides ja erinevate hierarhiatena ning puhtalt geenide po\u0303hjal seda pilti kokku ei pane."}, {"text_idx": "#000018", "text": "Samas ei tohi muutuda liiga pessimistlikuks, kuna geeniuuringute abil oleme ja\u0308rjest rohkem to\u0308o\u0308tamas rakupo\u0303hise raviga, seda enam, et bioloogia hierarhias on esimene elusorganism just rakk. Na\u0308iteks on ta\u0308nu geeniteraapiaga kombineeritud rakupo\u0303hisele ravile ta\u0308naseks olemas vaimustavad ravivo\u0303imalused, mille po\u0303himo\u0303te on iseenesest lihtne: va\u0308hihaigelt patsiendilt vo\u0303etakse immuunrakud ja o\u0303petatakse, kuidas va\u0308higa vo\u0303idelda tuleb. Kui esimesed ravimid olid mo\u0303eldud verekasvajate vastu vo\u0303itlemiseks, siis ta\u0308napa\u0308eval ka\u0308ib aktiivne to\u0308o\u0308 ka soliidtuumorite ravis. See on to\u0303ena\u0308oliselt ka ravimiarenduse edasine tulevik."}, {"text_idx": "#000019", "text": "Kas geeniuuringute kontekstis on selgunud ka midagi negatiivset?"}, {"text_idx": "#000020", "text": "Ta\u0308napa\u0308eval on olemas meetodid, mille abil saab geene normaalselt toimivate vastu va\u0308lja vahetada, kuid seejuures on sageli na\u0308ha, et oodatavat efekti ei saabunudki. Sellel on tegelikult lihtne po\u0303hjus: rakkude regulatsioon on tasakaaluline tervik ja uus geen ei pruugi erinevate geenide ja rakustruktuuridega kollektiivi sobituda. Nii vo\u0303ib ka oodatava kasu asemel teha hoopis kahju. Selliseid tagasilo\u0308o\u0308ke on geeni ja rakkude ravimiarendus ikka toonud, kuid neid katsetusi inimeste peal arusaadavatel po\u0303hjustel ei tehta."}, {"text_idx": "#000021", "text": "Kas me na\u0308eme la\u0308hitulevikus ka olukorda, kus raviotsuseid tehakse inimese geenikaardi po\u0303hjal?"}, {"text_idx": "#000022", "text": "Geenikaardi saab ta\u0308napa\u0308eval ka\u0308tte va\u0308ga kiiresti ja u\u0308sna odavalt ning selle loomises ja va\u0308ljaandmises midagi keerulist ei ole. Palju va\u0308ljakutseid peidab aga sellest informatsioonist arusaamine ehk mida see ko\u0303ik ta\u0308hendab \u2013 siin on meil veel va\u0308ga pikk tee minna. Me olime ka 20 aastat tagasi optimistlikud, kui avaldati DNA ja\u0308rjestus ja Bill Clinton so\u0303nas: \u201cToday we are learning the language in which God created life\u201d (\u201cTa\u0308na o\u0303pime tundma keelt, millega Jumal elu lo\u0303i\u201d \u2013 e.k). Ta\u0308naseks oleme aru saanud, et midagi ta\u0308htsat on selles \u201craamatus\u201d ku\u0308ll kirjas, kuid meie lugemisoskus on veel nigel. Seega peame veel hobuseid kinni \u2013 palju to\u0308o\u0308d ootab alles ees."}, {"text_idx": "#000023", "text": "Saladuseloor hajub: mikrobioomi rolli inimese heaolus on raske u\u0308leta\u0308htsustada\nGu\u0308mnasist noorte teadlikkusest nahava\u0308hist: kahjuks on teadlikkus aastatega va\u0308henenud\nKliiniliste uuringute tulemuste mo\u0303istmine: patsientide kriitiline lugemisoskus on vo\u0303tmeta\u0308htsusega"}, {"text_idx": "#000024", "text": "Saladuseloor hajub: mikrobioomi rolli inimese heaolus on raske u\u0308leta\u0308htsustada"}, {"text_idx": "#000025", "text": "Gu\u0308mnasist noorte teadlikkusest nahava\u0308hist: kahjuks on teadlikkus aastatega va\u0308henenud"}, {"text_idx": "#000026", "text": "Kliiniliste uuringute tulemuste mo\u0303istmine: patsientide kriitiline lugemisoskus on vo\u0303tmeta\u0308htsusega"}, {"text_idx": "#000027", "text": "Targa patsiendi blogi on mo\u0303eldud inimesele, kes tunneb huvi nii tervishoiu kui ka oma tervise hea ka\u0308eka\u0308igu vastu. Blogi sisu loob ja kureerib biotehnoloogia firma Roche Eesti OU\u0308."}, {"text_idx": "#000028", "text": "Hambaarst: spordijoogid ja -suplemendid suurendavad hambaaukude tekkimise ohtu"}, {"text_idx": "#000029", "text": "Va\u0308hiraport: koroonapiirangud mo\u0303jutasid va\u0308hi diagnoosimist"}, {"text_idx": "#000030", "text": "Liigu vaimse tervise heaks: juba 30 minutit liikumist pa\u0308evas va\u0308hendab stressi ja a\u0308revust"}, {"text_idx": "#000032", "text": "Ku\u0308lmetus ei hu\u0308u\u0308a tulles: apteeker annab no\u0303u, kuidas kiiresti paraneda"}, {"text_idx": "#000033", "text": "Oled o\u0308o\u0308bik vo\u0303i o\u0308o\u0308kull? U\u0308ks nendest ta\u0308hendab suuremat diabeediriski"}, {"text_idx": "#000034", "text": "Va\u0308hiraport: koroonapiirangud mo\u0303jutasid va\u0308hi diagnoosimist\nHambaarst: spordijoogid ja -suplemendid suurendavad hambaaukude tekkimise ohtu\nLiigu vaimse tervise heaks: juba 30 minutit liikumist pa\u0308evas va\u0308hendab stressi ja a\u0308revust\nOktoobrist hu\u0308vitatakse uusi ravivo\u0303imalusi mitme va\u0308hipaikme ja migreeni raviks\nPuukborrelioosi po\u0303hjustajate levimus puukides on viimase 15 aasta jooksul kasvanud keskmiselt kolm korda\nKu\u0308lmetus ei hu\u0308u\u0308a tulles: apteeker annab no\u0303u, kuidas kiiresti paraneda"}, {"text_idx": "#000035", "text": "Oktoobrist hu\u0308vitatakse uusi ravivo\u0303imalusi mitme va\u0308hipaikme ja migreeni raviks"}, {"text_idx": "#000036", "text": "Puukborrelioosi po\u0303hjustajate levimus puukides on viimase 15 aasta jooksul kasvanud keskmiselt kolm korda"}, {"text_idx": "#000038", "text": "Vo\u0303ltsitud ma\u0308nguasjade e-poest valeuudisteni ehk 5 na\u0308idet netikurikaelte leidlikkusest"}, {"text_idx": "#000041", "text": "Kuidas on see vo\u0303imalik? Petturid helistavad ausate inimeste telefoninumbritelt, tagasi helistades vastab hoopis keegi teine"}]